ddrg/super_eurlex huggingface dataset:
5.6

Der er her tale om spørgsmål af offentlig interesse, som af uforståelige grunde er forblevet uløste i alle disse år. Det er sandt, at meget store virksomheder har mulighed for at indgive patentansøgninger under det nuværende system og sikre Det Europæiske Patentkontor og de nationale patentkontorer betydelige indtægter. Formålet med systemet er dog ikke dette, men snarere at stimulere industriel innovation og udvikling til gavn for virksomhederne og at skabe nye stillinger til højtuddannede, selv om der vil være mange omkostninger forbundet med at effektivisere og udbrede de patenter, der tildeles nyskabende virksomheder og enkeltpersoner.
Hvis indsamlingsmålene gøres op på det tidspunkt, hvor WEEE når genanvendelsesordningerne, har udvalget den opfattelse, at de parallelle affaldsstrømme vil gøre det umuligt for producenterne at indsamle tilstrækkeligt med WEEE til at opfylde målsætningen. EØSU mener derfor, at en mere effektiv måde at opfylde indsamlingsmålene på vil være at foretage en registrering, når materialet når frem til genvindingsvirksomheden, idet denne metode vil omfatte alle WEEE-strømme, i stedet for blot at se på producentstrømmene isoleret set.

Samlet set understreger udvalget, at parallelstrømmene må være underlagt en regulering, så det sikres, at alt WEEE genanvendes i overensstemmelse med direktivets krav. Især bør andre WEEE-indsamlere end EEE-producenter forpligtes til at indberette om den indsamlede WEEE.
3.1.3

EØSU mener, at den foreslåede strategi udgør et skridt fremad. Hvis den skal lykkes, anbefaler EØSU, at der fokuseres på følgende udfordringer: — Repræsentativitet. Selv om den åbne koordinationsmetode og den strukturerede dialog er nyttige redskaber, er der brug for konstant at evaluere og forbedre deres gennemførelse og udvikle andre høringsværktøjer for at give græsrodsorganisationer på ungdomsområdet, relevante regeringsorganer og – styrelser, de unge selv og de berørte parter mulighed for at deltage i politikplanlægningen (1). — Kendskab til EU's ungdomspolitik. Det vil være til gavn for de unge, hvis foranstaltningerne på EU-niveau har større synlighed, da de bør være klar over, at de muligheder, der findes inden for samarbejdet på ungdomsområdet (f.eks. udveksling af unge), har sine rødder i EU's ungdomspolitik. — Forskelle mellem landene. At koordinere og samle 27 nationale tilgange inden for EU's samarbejdsrammer er en udfordrende opgave. I visse lande har flere indsatsområder en lang tradition og EU's strategi kunne drage gavn af deres erfaringer, mens samme indsatsområder i andre lande først for nylig er blevet iværksat. Den nye strategi bør imidlertid udgøre en merværdi for alle medlemsstater. — Kommunikationsudfordringer. Der bør følges en fælles fremgangsmåde for at udbrede og indsamle sammenlignelige data på en struktureret måde for at forbedre fremskridtsrapporteringen og -analysen. Resultatorienterede fælles kriterier bør fastlægges. — Gennemførelse. Der er også store forskelle mellem medlemsstaterne, hvad angår kapaciteten til at gennemføre EU-politikker. Visse lande har meget udviklede systemer, også på regionalt og lokalt niveau, mens andre lande har afsat meget få resurser til europæisk samarbejde på ungdomsområdet.
4.10

Til slut kan udvalget bakke op om en række spørgsmål, som Kommissionen stiller i sin grønbog, og som der må tages højde for ved den fremtidige planlægning af TEN-T. Der kan nævnes spørgsmål vedrørende de forskellige behov på områderne person- og godstransport, lufthavnenes store følsomhed over for brændstofpriser, sikkerhed, den økonomiske udvikling og miljøbeskyttelse, problematikken vedrørende havne, der nævnes i punkt 4.9, og logistikken for godstransport, der går ud fra det princip, at hver transportform anvendes på grundlag af de komparative fordele, som er forbundet hermed, og fungerer inden for rammerne af effektive, samordnede transportkæder samt spiller en vigtig rolle for realiseringen af Fællesskabets klimamål. Målet må fortsat være et skifte i retning af den mest miljøvenlige transportkæde.
1.4

Udvalget går ind for, at der ydes en omfattende indsats for at øge forebyggelsen af affaldsproduktion hos forbrugere og i industrien, vel vidende at det er en marginal affaldsmængde, der undgås. For så vidt som de lokale forhold har en stor indflydelse på håndteringen af bioaffald og mulighederne for anvendelse af de producerede materialer, mener EØSU, at EU i øjeblikket fortrinsvis bør koncentrere sig om at fastlægge klare retningslinjer og kvalitetsmål, snarere end ensartede bindende regler for metoderne til fremstilling af kompost. Medlemslandene bør således beholde et vist spillerum i forbindelse med indførelsen af europæiske mål. Det ville imidlertid være hensigtsmæssigt at foretage en opgørelse over gennemførelsen af EU's politik fem år efter, at eventuelle retningslinjer er blevet iværksat. Hvis denne opgørelse ikke skulle falde tilfredsstillende ud, kunne man overveje en mere restriktiv lovgivning.
DA Den Europæiske Unions Tidende C 318/121

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ændring af forordning (EF) nr. 998/2003 om dyresundhedsmæssige betingelser for ikke-kommerciel transport af selskabsdyr

KOM(2009) 268 endelig — 2009/0077 (COD)

2009/C 318/23

Rådet besluttede den 30. juni 2009 under henvisning til EF-traktatens artikel 152, stk. 4, litra b), at anmode om Det Europæiske Økonomiske og Sociale Udvalgs udtalelse om:

»Forslag til Europa-Parlamentets og Rådets forordning om ændring af forordning (EF) nr. 998/2003 om dyresundhedsmæssige betingelser for ikke-kommerciel transport af selskabsdyr«

Da EØSU fuldt ud går ind for forslagets indhold og allerede har behandlet dette emne i sine tidligere udtalelser CESE 1411/2000, vedtaget den 29. november 2000 (1) og CESE 1705/2007, vedtaget den 12. december 2007 (2), besluttede det på sin 456. plenarforsamling den 30. september – 1. oktober 2009, mødet den 30. september, med 180 stemmer for og 9 hverken for eller imod at afgive en udtalelse, som støtter Kommissionens forslag, og at henvise til den holdning, det gav udtryk for i ovennævnte dokumenter.

Bruxelles, den 30. september 2009 Mario SEPI Formand for Det Europæiske Økonomiske og Sociale Udvalg

(1) Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets forordning om dyresundhedsmæssige betingelser for ikke-kommerciel selskabsdyretransport«EFT C 116 af 20.4.2001, s. 54.

(2) Det Europæiske Økonomiske og Sociale Udvalgs udtalelse om »Forslag til Europa-Parlamentets og Rådets forordning om ændring af forordning (EF) nr. 998/2003 om dyresundhedsmæssige betingelser for ikke-kommerciel transport af selskabsdyr, for så vidt angår en forlængelse af overgangsperioden«EUT C 120 af 16.5.2008, s. 49.
3.9

Kommissionens rolle. Mens udvalget på den ene side fremhæver, at forskningsorganisationer og virksomheder selv må tage initiativ til at forberede og udforme de for dem relevante elementer og programmer forbundet med internationalt samarbejde, mener det på den anden side, at nationalstaterne og Fællesskabet må løse vigtige opgaver, der vedrører overordnede og principielle spørgsmål. Disse bør — for eksempel — fokusere på følgende emner og diskuteres i et partnerskab mellem Kommissionen og medlemsstaterne: — Mobilitetspolitiske principspørgsmål omhandlende visumanliggender, skattespørgsmål, personlig retsbeskyttelse, forsikringer, pensionsrettigheder mm. Det handler først og fremmest om at sikre den europæiske forskning og de europæiske forskeres interesser, men det er også et mål at fastsætte bestemmelser, som er afstemt i et samarbejde med de internationale partnere. — En mulig associering af flere lande uden for EU — særligt EU's nabolande — med det 7. rammeprogram for forskning og teknologiudvikling, inklusive relevante og gensidige aftaler om adgang. — Behandling af principielle spørgsmål i forbindelse med internationale aftaler om beskyttelse af intellektuelle ejendomsrettigheder (7) inden for forskning og udvikling (8). Her viser det sig igen at være en europæisk svaghed, at der ikke findes et EF-patent samt at der mangler en fornyelsesfrist. — Støtte til samarbejdet mellem arbejdsgrupper fra tredjelande og projekter, der støttes af rammeprogrammet for forskning og teknologiudvikling samt et tilsvarende samarbejde mellem EU-arbejdsgrupper og projekter, der finansieres af disse tredjelande. En dermed forbundet tilpasning af adgangsbestemmelserne. — En indsats for at få medlemsstaterne til at stille tilstrækkeligt med støttemidler til rådighed for internationalt samarbejde inden for rammerne af initiativet til fælles planlægning af forskningsprogrammer. — En koordinering af disse mål med forberedelsen og udformningen af det 8. rammeprogram for forskning og teknologiudvikling. En styrkelse af det internationale samarbejde gennem en yderligere udbygning af allerede eksisterende foranstaltninger og i givet fald forberedelse af nye.
DA Den Europæiske Unions Tidende C 128/94

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om ændring af forordning (EF) nr. 1080/2006 om Den Europæiske Fond for Regionaludvikling, for så vidt angår støtteberettigelse for boligtiltag for marginaliserede befolkningsgrupper

KOM(2009) 382 — 2009/0105 (COD)

(2010/C 128/16)

Hovedordfører: Angelo GRASSO

Rådet for Den Europæiske Union besluttede den 11. september 2009 under henvisning EF-traktatens artikel 262 at anmode om Det Europæiske Økonomiske og Sociale Udvalgs udtalelse om:

Forslag til Europa-Parlamentets og Rådets forordning om ændring af forordning (EF) nr. 1080/2006 om Den Europæiske Fond for Regionaludvikling, for så vidt angår støtteberettigelse for boligtiltag for marginaliserede befolkningsgrupper

KOM(2009) 382 - 2009/0105 (COD).

Den 29. september 2009 henviste Det Europæiske Økonomiske og Sociale Udvalgs præsidium det forberedende arbejde til Den Faglige Sektion for Den Økonomiske og Monetære Union og Økonomisk og Social Samhørighed.

På grund af sagens hastende karakter udpegede EØSU på sin 457. plenarforsamling den 4.-5. november 2009, mødet den 5. november 2009, Angelo Grasso til hovedordfører og vedtog med 70 stemmer for, 2 imod og 1 hverken for eller imod følgende udtalelse:

1. Konklusioner

1.1. EØSU tager Kommissionens forslag om at ændre artikel 7, stk. 2, i EFRU-forordningen (1) til efterretning, da den praktiske erfaring har vist, at de deri fastsatte betingelser for støtteberettigelse ikke helt svarer til de reelle behov.

1.2. EØSU støtter dette forslag.

2. Forslag og henstillinger

2.1. EØSU ønsker, at bestemmelserne i dette forslag kommer til at gælde for alle marginaliserede befolkningsgrupper og ikke kun for dem, der specifikt nævnes i forslagets betragtninger. Af principielle årsager bør disse bestemmelser også finde anvendelse i alle Unionens medlemsstater.

2.2. EØSU finder det hensigtsmæssigt at udvide forslagets bestemmelser til at omfatte såvel erstatning af eksisterende boliger med nyt byggeri som renovering af eksisterende boliger på en sådan måde, at hensynet til energibesparelser og bæredygtighed tilgodeses.

2.3. EØSU bifalder de foreslåede forenklinger, men advarer generelt mod for mange lovændringer i den samme programperiode, da det kan øge den administrative usikkerhed for de berørte parter, når de oplever, at de regler, der skal overholdes, ændrer sig inden for denne periode.

Bruxelles, den 5. november 2009 Mario SEPI Formand for Det Europæiske Økonomiske og Sociale Udvalg

(1) Europa-Parlamentets og Rådets forordning (EF) nr. 1080/2006 af 5. juli 2006. Ændret ved forordning (EF) nr. 397/2009 (EUT L 210 af 31.7.2006, s. 1).
DA Den Europæiske Unions Tidende C 317/132

Det Europæiske Økonomiske og Sociale Udvalgs udtalelse om ændret forslag til Rådets direktiv om racerent avlskvæg (kodificeret udgave)

KOM(2009) 235 endelig — 2006/0250 (CNS)

(2009/C 317/25)

Rådet for Den Europæiske Union besluttede den 26. juni 2009 under henvisning til EF-traktatens artikel 37 og 94 at anmode om Det Europæiske Økonomiske og Sociale Udvalgs udtalelse om:

Ændret forslag til Rådets direktiv om racerent avlskvæg (kodificeret udgave)

KOM(2009) 235 endelig – 2006/0250 (CNS).

Da EØSU fuldt ud går ind for forslagets indhold og allerede har behandlet dette emne i sin udtalelse af 15. februar 2007 (1), besluttede det på sin 455. plenarforsamling den 15.-16. juli 2009, mødet den 15. juli, med 185 stemmer for, 1 stemme imod og 4 hverken for eller imod at afgive en udtalelse, som støtter Kommissionens forslag, og at henvise til den holdning, det gav udtryk for i ovennævnte dokument.

Bruxelles, den 15. juli 2009. Mario SEPI Formand for Det Europæiske Økonomiske og Sociale Udvalg

(1) Det Europæiske Økonomiske og Sociale Udvalgs udtalelse om »Forslag til Rådets direktiv om racerent avlskvæg (kodificeret version)« – EUT C 97 af 28.4.2007, s. 13.
DA Den Europæiske Unions Tidende C 255/132

Det Europæiske Økonomiske og Sociale Udvalgs udtalelse om »Forslag til Europa-Parlamentets og Rådets direktiv om køretøjers radiointerferens (elektromagnetiske kompatibilitet)« (kodificeret udgave)

KOM(2009) 546 endelig – 2009/0154 (COD)

(2010/C 255/24)

Rådet besluttede den 9. november 2009 under henvisning til EF-traktatens artikel 95 at anmode om Det Europæiske Økonomiske og Sociale Udvalgs udtalelse om:

Forslag til Europa-Parlamentets og Rådets direktiv om køretøjers radiointerferens (elektromagnetiske kompatibilitet)

KOM(2009) 546 endelig – 2009/0154 (COD).

Da EØSU fuldt ud går ind for forslagets indhold og ikke har nogen bemærkninger, besluttede det på sin 458. plenarforsamling den 16.-17. december 2009, mødet den 16. december 2009, med 179 stemmer for og 2 hverken for eller imod at afgive en udtalelse til støtte for Kommissionens forslag.
DA Den Europæiske Unions Tidende C 128/148

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets direktiv …/…/EF af […]om ensartede kontrolprocedurer i forbindelse med transport af farligt gods ad vej

(kodificeret udgave)

KOM(2009) 446 endelig — 2009/0123 (COD)

(2010/C 128/29)

Rådet for Den Europæiske Union besluttede den 29. september 2009 under henvisning til EF-traktatens artikel 156 at anmode om Det Europæiske Økonomiske og Sociale Udvalgs udtalelse om:

Forslag til Europa-Parlamentets og Rådets direktiv …/…/EF af […]om ensartede kontrolprocedurer i forbindelse med transport af farligt gods ad vej (kodificeret udgave)

KOM(2009) 446 endelig – 2009/0123 (COD).

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 457. plenarforsamling den 4.-5. november 2009, mødet den 4. november 2009, enstemmigt at afgive en udtalelse, som støtter det pågældende forslag.
DA Den Europæiske Unions Tidende C 128/147

Det Europæiske Økonomiske og Sociale Udvalgs udtalelse om Kommissionens forslag til Europa-Parlamentets og Rådets beslutning om Fællesskabets retningslinjer for udvikling af det transeuropæiske transportnet

(omarbejdning)

KOM(2009) 391 endelig — 2009/0110 (COD)

(2010/C 128/28)

Rådet for Den Europæiske Union besluttede den 11. september 2009 under henvisning til EF-traktatens artikel 156 at anmode om Det Europæiske Økonomiske og Sociale Udvalgs udtalelse om:

Kommissionens forslag til Europa-Parlamentets og Rådets beslutning om Fællesskabets retningslinjer for udvikling af det transeuropæiske transportnet (omarbejdning)

KOM(2009) 391 endelig – 2009/0110 (COD).

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 457. plenarforsamling den 4.-5. november 2009, mødet den 4. november 2009, enstemmigt at afgive en udtalelse til støtte for det pågældende forslag.
DA Den Europæiske Unions Tidende C 255/133

Det Europæiske Økonomiske og Sociale Udvalgs udtalelse om »Forslag til Europa-Parlamentets og Rådets beslutning om ophævelse af Rådets beslutning 79/542/EØF om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød«

KOM(2009) 516 endelig – 2009/0146 (COD)

(2010/C 255/25)

Rådet besluttede den 27. oktober 2009 under henvisning til EF-traktatens artikel 37 og artikel 152, stk. 4, litra b), at anmode om Det Europæiske Økonomiske og Sociale Udvalgs udtalelse om:

Forslag til Europa-Parlamentets og Rådets beslutning om ophævelse af Rådets beslutning 79/542/EØF om en liste over tredjelande og dele af tredjelande og om dyre- og folkesundhedsbetingelser og udstedelse af veterinærcertifikat ved import til EF af levende dyr og fersk kød

KOM(2009) 516 endelig – 2009/0146 (COD).

Da EØSU går ind for forslagets indhold, som ikke giver anledning til bemærkninger, besluttede det på sin 458. plenarforsamling den 16. og 17. december 2009, mødet den 16. december 2009, med 178 stemmer for og 4 hverken for eller imod at afgive en udtalelse til støtte for Kommissionens forslag.
DA Den Europæiske Unions Tidende C 354/67

Det Europæiske Økonomiske og Sociale Udvalgs udtalelse om forslag til Rådets forordning om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav

KOM(2009) 151 endelig — 2009/0051 (CNS) (1)

2010/C 354/12

Rådet for Den Europæiske Union besluttede den 18. januar 2010 og Europa-Parlamentet den 5. marts 2010 under henvisning til artikel 43 i TEUF, tidligere artikel 37 i EF-traktaten, at anmode om Det Europæiske Økonomiske og Sociale Udvalgs udtalelse om:

Forslag til Rådets forordning om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav

KOM(2009) 151 endelig — 2009/0051 (CNS). (1)

Da EØSU går ind for forslagets indhold og ikke har nogen bemærkninger, besluttede det på sin 461. plenarforsamling den 17.-18. marts 2010, mødet den 17. marts 2010, enstemmigt at afgive udtalelse til støtte for Kommissionens forslag.

Bruxelles, den 17. marts 2010 Mario SEPI Formand for Det Europæiske Økonomiske og Sociale Udvalg

(1) Forkortelsen skal læses (COD).
DA Den Europæiske Unions Tidende C 339/13

459. PLENARMØDE DEN 20. OG 21. JANUAR 2010

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om fælles regler for tildeling af ankomst- og afgangstidspunkter i Fællesskabets lufthavne (kodificeret udgave)

KOM(2009) 634 endelig — 2009/0176 (COD)

(2010/C 339/03)

Rådet for Den Europæiske Union besluttede den 21. december 2009 under henvisning til EF-traktatens artikel 100, stk. 2, at anmode om Det Europæiske Økonomiske og Sociale Udvalgs udtalelse om:

Forslag til Europa-Parlamentets og Rådets forordning om fælles regler for tildeling af ankomst- og afgangstidspunkter i Fællesskabets lufthavne (Kodificeret udgave)

KOM(2009) 634 endelig – 2009/0176 (COD).

Da EØSU fuldt ud går ind for forslagets indhold, som ikke giver anledning til bemærkninger, besluttede det på sin 459. plenarforsamling den 20.-21. januar 2010, mødet den 20. januar, med 185 stemmer for og 6 hverken for eller imod at afgive en udtalelse, som støtter det pågældende forslag.
3.10

En stor fare, som må undgås, er at strategierne for uddannelse med henblik på inklusion kun kommer til at omfatte de fattige, indvandrerne og dem, der er droppet ud af skolen af en eller anden grund. En sådan situation ville isolere deltagerne i stedet for at integrere dem. Et muligt alternativ er at lade disse systemer være tilgængelige for andre grupper, som måtte have behov herfor (11). På den anden side kan uddannelse uden for uddannelsessystemet ikke erstatte den formelle uddannelse, men ved at anerkende værdien af den viden, der opbygges ad denne vej, bliver den et supplement hertil, idet deltagerne i disse programmer vil have mulighed for - hvis de ønsker det og har brug for det - at reintegrere sig i et formelt uddannelsesforløb.
DA Den Europæiske Unions Tidende C 18/114

Det Europæiske Økonomiske og Sociale Udvalgs udtalelse om forslag til Europa-Parlamentets og Rådets forordning om finansielle bidrag fra Den Europæiske Union til Den Internationale Fond for Irland (2007-2010)

KOM(2010) 12 — 2010/0004 (COD)

2011/C 18/21

Hovedordfører: Michael SMYTH

Den 18. og 19. februar 2010 besluttede henholdsvis Europa-Parlamentet og Rådet under henvisning til artikel 304 i traktaten om Den Europæiske Unions funktionsmåde (TEUF) at anmode om Det Europæiske Økonomiske og Sociale Udvalgs udtalelse om:

Forslag til Europa-Parlamentets og Rådets forordning om finansielle bidrag fra Den Europæiske Union til Den Internationale Fond for Irland (2007-2010)

KOM(2010) 12 – 2010/0004 (COD).

Den 16. februar 2010 henviste Det Europæiske Økonomiske og Sociale Udvalgs præsidium det forberedende arbejde til Den Faglige Sektion for Den Økonomiske og Monetære Union og Økonomisk og Social Samhørighed.

På grund af sagens hastende karakter udpegede Det Europæiske Økonomiske og Sociale Udvalg på sin 462. plenarforsamling den 28.-29. april 2010, mødet den 29. april 2010, Michael Smyth til hovedordfører og vedtog følgende udtalelse med 103 stemmer for, 1 imod og 3 hverken for eller imod:

1. Konklusioner

1.1 EØSU bemærker, at Kommissionens forslag om en forordning om finansielle bidrag fra Den Europæiske Union til Den Internationale Fond for Irland (2007-2010) nu er baseret på artiklerne 175 og 352, stk.1, i TEUF og derfor er i overensstemmelse med Den Europæiske Domstols afgørelse af 3. september 2009 i sagen C-166/07.

1.2 EØSU godkender førnævnte forslag.

2. Forslag og henstillinger

2.1 I 1986 oprettede den britiske og irske regering Den Internationale Fond for Irland med det formål at »fremme sociale og økonomiske fremskridt og opmuntre til forsoning mellem nationalister og unionister på øen Irland«. EU er sammen med USA, Canada, Australien og New Zealand en af de største bidragydere bag de 849 millioner EUR, som er givet i støtte til over 5 700 projekter i Nordirland og grænseregionerne gennem de sidste mere end tyve år.

2.2 EØSU har i sin initiativudtalelse om EU's rolle i fredsprocessen i Nordirland (1) understreget betydningen af Den Internationale Fond for Irland og går ind for en hurtig løsning af spørgsmålet om retsgrundlaget for EU's bidrag til Den Internationale Fond for Irland i perioden 2007-2010 i lyset af Den Europæiske Domstols sag C-166/07.

Bruxelles, den 29. april 2010 Mario SEPI Formand for Det Europæiske Økonomiske og Sociale Udvalg

(1) EUT C 100 af 30.4.2009, s. 100, pkt. 6.4.8.
DA Den Europæiske Unions Tidende C 354/69

Det Europæiske Økonomiske og Sociale Udvalgs udtalelse om forslag til Rådets forordning om en langsigtet plan for ansjosbestanden i Biscayabugten og for fiskeriet efter denne bestand

KOM(2009) 399 endelig — 2009/0112 (CNS) (1)

2010/C 354/14

Rådet for Den Europæiske Union besluttede den 19. januar 2010 og Europa-Parlamentet den 5. marts 2010 under henvisning til artikel 43 i TEUF, tidligere artikel 37 i EF-traktaten, at anmode om Det Europæiske Økonomiske og Sociale Udvalgs udtalelse om:

Forslag til Rådets forordning om en langsigtet plan for ansjosbestanden i Biscayabugten og for fiskeriet efter denne bestand

KOM(2009) 399 endelig — 2009/0112 (CNS) (1).

Da EØSU går ind for forslagets indhold og ikke har nogen bemærkninger, besluttede det på sin 461. plenarforsamling den 17.-18. marts 2010, mødet den 17. marts 2010, enstemmigt at afgive udtalelse til støtte for Kommissionens forslag.

Bruxelles, den 17. marts 2010 Mario SEPI Formand for det Europæiske Økonomiske og Sociale Udvalg

(1) Forkortelsen skal læses (COD).
1.1

Efter EØSU's mening er der set i lyset af krisen et presserende behov for at foretage en gennemgribende reform af hele tilsynssystemet. Denne reform bør have til formål at forebygge både isolerede hændelser og kriser af større omfang samt at opbygge modstandsdygtighed over for sådanne chok. Med dette for øje bør man anvende et fælles EU-grundlag, eller endog en interaktion mellem en solid EU-ordning og tilsvarende ordninger i andre lande.